
ANAFORAUA LITURGICĂ ÎN LITURGHIILE 
BIZANTINE SI IN MISSA CATOLICA 


A. SEMNIFICAȚIA SI ISTORIA ANAFORALEI LITURGICE DIN 
LITURGHIILE BIZANTINE 

Rugăciunea jertfei liturgice, în timpul căreia se săvârșesc sfinţirea și prefacerea 
Darurilor în Sfântul Trup și Sânge al Mântuitorului lisus Hristos, este miezul Liturghiei 
creștine și se numește, cu un termen tehnic, anafora. 

Acest cuvânt se compune din adverbul „ana“ = in sus si substantivul „i fora“ = 
punere înainte, ridicare, ináltare. Verbul corespondent este „anafero“ = a ridica, a înălța, 
a jertfi. Anafora are înțeles de ridicare, deoarece ridicarea și legănarea darului de jertfă 
sunt actele caracteristice aducerii jertfei”. 

Prin anafora, în Liturghie, se înțelege azi un complex de rugăciuni, dintre care 

unele citite în taină de preot, iar altele cântate în același timp de cor, care în Liturghia 
. Sfântului loan Gură de Aur se cuprind între cuvintele „cu vrednicie și cu dreptate este 

a-Ti cânta Tie..." si ecfonisul „și ne dă nouă, cu o gură si cu o inimă...“, iar în Liturghia 
Sfântului Vasile cel Mare se cuprind între cuvintele „Cela ce ești, Stăpâne, Doamne 
Dumnezeule, Părinte Atottiitorule..." si același ecfonis ca la Sf. loan2. 

Aceste rugăciuni alcătuiau o singură rugăciune până în secolele V-VI, având 
caracter unitar de cuvântare publică și fiind rostită cu glas tare de către episcop sau 
preot”. Conţinutul este alcătuit dintr-o adâncă meditaţie asupra ființei lui Dumnezeu, 
asupra atotputerniciei și bunatatii Sale. 

Sistematizarea textului Liturghiei, întreprinsă de cei doi autori ai formularelor 
bizantine, s-a făcut prin prescurtarea Liturghiei Sf. lacob și s-a continuat după aceea 
prin mici adaptări tehnice, pentru a face loc imnelor, duse nu prea târziu la un serviciu 
dublu și în ceea ce privește anaforaua, ca si în alte părţi ale Liturghiei”. 

Credincioșii ascultau, la început, în tăcere, întreaga — si numai dupá 
ecfonisul final se asociau si ei prin , Amin!". 

Dintre toate anaforalele, cele care pástreazá mai bine unitatea anaforalei primi- 
tive sunt cea din Constitutiile Apostolice, cartea a opta, cap. 12, si cea din Evhologhionul 
lui Serapion de Thmuis (sec. IV). Din sec. V, aceastá rugáciune incepe a se citi in tainá 
de preot si numai anumite párti scurte din ea - ecfonisele, cuvintele de instituire - au 
rámas sá se rosteascá cu voce tare. Zadarnic incearcá impáratul Justinian, prin Nov. 
137, cap. VI, din 25 martie 565, sá restabileascá uzul rostirii anfaoralei cu voce tare, 
cáci sistematizarea intreprinsá de Sf. loan Gura de Aur.si Sf. Vasile cel Mare s-a 
impus repede si cu mult folos9. 

Printre cauzele care au determinat rostirea in tainá a rugáciunii Sfintei Jertfe 
sunt urmátoarele: pe de o parte, pentru a face loc imnelor cantate de popor si citirii 
dipticelor (pomelnicelor) care lungesc anaforaua, iar pe de altá parte, pentru a cástiga 
timp, prin citirea în taină a rugăciunii de către preot, simultan cu citirea dipticelor de 
către diacon și cântarea ecfoniselor de către popor”. 

Era un mare efort pentru ascultători ca să poată urmări cu atenţie toată această 
rugăciune cu caracter de cuvântare sau „expunere ieraticá'?, mai ales cá în unele 
Liturghii - ca cea din Constitutiile Apostolice și chiar a Sf. Vasile cel Mare -, ea este 
foarte lungă. Poporul este făcut activ si își manifestă si pietatea, cântând părţi din anafora. 

O altă cauză a citirii în taină a acestei rugăciuni de către preot este teama de 
profanare. Rostindu-se cu voce tare, laicii și copiii o puteau învăţa și apoi reproduce cu 
Scop de profanare, superstiții și joacă”. 


B. STRUCTURA GENERALĂ A ANAFORALELOR LITURGICE 
Toate anaforalele creștine au aceeași temă comună: multumirea (euharistia) si 
urmăresc același scop: sfinţirea Darurilor. Cuprinsul și structura generală sunt aceleași. 

Toate anaforalele liturgice încep printr-o invocare adresată lui Dumnezeu-Tatal. Ele 
pornesc de la lauda și multumirea ce 1 se cuvin pentru puterea, măreția și înțelepciunea 
cu care a făcut lumea, îi poartă de grijă și a mântuit-o cu bunătatea Sa prin trimiterea 
Fiului Său. De aceea, partea întâi a anaforalei și chiar anaforaua întreagă se mai 
numesc si ,euharistia “9). 

Anaforaua Liturghiei Sf. Vasile începe cu istorisirea mai pe larg, iar a Sf. loan - 
mai pe scurt, a istoriei lumii de la creaţie, continuând cu providenta divină și terminând 
cu venirea Mântuitorului în lume, viața și activitatea Sa. 

Ambele anaforale ale Liturghiilor bizantine reproduc cuvintele rostite de Mântuitorul 
la Cină: „Luaţi mâncaţi...“ și amintesc de porunca dată Sfinţilor Apostoli: „Aceasta să 
faceți întru pomenirea Mea“. Apoi urmează invocarea Sfântului Duh pentru sfințirea 
Darurilor și mijlocirile pentru vii si morti (dipticele). 

Planul general al anaforalelor este trinitar. Acest lucru se observă de la început, 
prin ecfonisul (binecuvântarea) cu care se deschid și se închid și este accentuat 
îndeosebi de imnul cântat de credincioși: „Cu vrednicie si cu dreptate este...". 

Liturghistii obișnuiesc să numească această parte a Sfintei Liturghii anafora, 
spune părintele Dumitru Stăniloae, dar în sens strict anaforaua începe cu cuvintele: 
„Ale Tale dintru ale tale, Tie-Ti aducem de toate si pentru toate“ și sfârșește cu cuvintele: 
„Încă aducem Tie această slujbă duhovnicească...“, după care urmează epicleza, 
începând cu cuvintele: „Și Te chemam, Te rugăm și cu umilinţă la Tine cadem: trimite 
Duhul Tău Cel Sfânt...“10). 

Anaforalele liturgice, în sensul larg al cuvântului, sunt împărțite în patru părți, 
care au primit fiecare o denumire tehnică consacrată: 

l. „Marea rugăciune euharistică“, sau rugăciunea de laudă (doxologia) si de 
mulțumire (euharistia), care diferă în anaforalele celor două Liturghii bizantine prin 
extensiune și prin forma de exprimare a multumirii față de Dumnezeu care a făcut 
lumea, îi poartă de grijă și a trimis pe lisus s-o mântuiască. 

Această rugăciune se subimparte în alte patru părţi mai mici: 

a) „Rugăciunea teologică“, în care se vorbește despre Dumnezeu-Tatal ca făcător 
al lumii, al omului si se expune întreaga istorie a omenirii, rezumand întreaga istorie 
sfântă a Vechiului Testament. 

b) „Sanctus“, numit și „Trisaghionul Biblic“ sau „Cântarea de biruintá", care este 
cel mai vechi imn din Liturghie!”. 

c) „Rugăciunea hristologică“, care istoriseste mântuirea omenirii prin Hristos. 

d) „Cuvintele instituirii Sfintei Jertfe: «Luaţi, mâncați...»“. i 

Il. „Anamneza“ (anamnisis = amintire) cuprinde aducerea aminte de porunca 

Mantuitorului: ,Aceasta sa faceti intru pomenirea Mea...", precum si de cruce, groapá, 
inviere, suirea la cer, a doua venire. 

III. „Epicleza“ (epiclisis = invocare, chemare) este partea cea mai însemnată 
din anafora, căci în cadrul ei se face sfințirea Darurilor. 

IV. „Rugăciunea de mijlocire“ sau „Dipticele“ cu Axiomul, în care mijlocim pentru 
vii si pentru morti și care este ultima parte a anaforalei!2. 





C. ANAFORAUA LITURGICÁ A MISSEI CATOLICE 

Anaforaua Missei romane are o structurá aparte: canonul roman e lipsit de o 
unitate si de o continuitate naturalá, din cauza multelor inversári si intercalári operate 
de papi in decursul veacurilor. Deosebirile canonului roman fatá de anaforalele bizantine 
privesc forma externa, cát si doctrina teologicá. El abundá in rugáciuni noi, unele 
numai de cáteva propozitii, lipsite de mireasma limbajului biblic si asezate fárá nici o 
legáturá organicá intre ele. Ele se compun din 12 rugáciuni: 6 inainte de prefacere si 6 
după prefacere'?. ) 

Eliminate aceste intercalári si restabilita ordinea fragmentelor, canonul roman 
prezintá si el aceeasi schemá si acelasi continut ca si celelalte anaforale. Dintre 
Liturghiile apusene, cele care pástreazá mai bine unitatea si se aseamáná mai bine cu 
cele ortodoxe sunt riturile galican, milanez si mozarab'^. 

Data cánd incepe izolarea Romei din ecumenicitatea liturgicá a Bisericii din 
Apus nu e sigurá. Se presupune cá incepe din timpul traducerii ritului primitiv din limba 
greacă în latină; alţii cred ca ar fi opera lui papa Damasus (366-384) ori a lui Ghelasie 
| (492-496). Însă este sigur cà această modificare s-a făcut în etape, fiind accentuată 
prin revizuirea făcută la sfârșitul secolului VI de Sf. Grigore cel Mare (590-604) și 
continuată de papii si sinoadele de mai târziu, terminând cu sinodul Tridentin (sec. 
XVI). După această izolare, la începutul secolului V, episcopii Romei caută să impună . 
Liturghia lor celorlalte Biserici din Apus, dar nu reușesc. Aceste presiuni se intensifică 
în secolele VI-VII şi culminează în secolul VIII, când alianţa politică dintre papii și regii 
. carolingieni ai Franţei a înlesnit înlăturarea completă din uz a Liturghiei galicane'?. 

Dar acest proces nu s-a petrecut fără ca ritul roman să primească unele influenţe 
din partea celui galican și a oricărui alt rit care a fost înlăturat, până în secolul al XVI- 
lea, când se conturează Canonul roman așa cum a ajuns până la noi'9. Acest lucru s- 
a constatat mai ales în ultimul secol, când cercetările asupra vechilor rituri apusene s- 
au intensificat, completând tabloul acestora, ceea ce l-a determinat pe cunoscutul 
liturgist romano-catolic Bruno Kleinheiyer să exclame: „Acesta este acuma într-adevăr 
un fragment de ruine, a cărui existenţă nu poate fi justificată în nici un fel" ?. Asemănător 

se exprimá si teologul Thomas Kleine, referitor la starea necorespunzátoare a canonului: 
„Ceea ce avem noi astăzi în fata noastră nu mai este partea întru tot sfântă care 
incununeazá cultul Missei, pliná de sublimitate, armonios impodobita, de odinioará, ci 
in cel mai bun caz o capela incárcatá de nenumarate turnulete si balcoane bizare, al 
cărei plan este puţin probabil să poată fi recunoscut de laic“18). 

Datorită acestei structuri atât de deranjante, epicleza euharistică este foarte 
greu de regăsit în vechiul canon, în ciuda multor eforturi ale specialiștilor de a o identifica 
prin unul din fragmentele atât de disparate. Însă problema epiclezei este mult mai 
veche, ajungând chiar punct de controversă între Biserica ortodoxă și cea catolică, 
pentru prima dată, la mijlocul secolului al XIV-lea. Nicolae Cabasila (11371) amiteste 
în tâlcuirea pe care o face Sfintei Liturghii, de niște latini care spuneau cá după cuvintele 
de instituire nu mai este nevoie de nici o altă rugăciune pentru sfinţirea Darurilor, 
deoarece, prin aceste cuvinte, ele sunt deja sfintite, iar cei ce se mai roagă după acest 
moment pentru sfințirea lor dau dovadă de necredinta si fac un lucru de prisos!9. 
Această părere se bazează, pe de o parte, pe diferite declaraţii papale, iar pe de altă 
parte, pe practica liturgică a Bisericii apusene29. 

După un secol, problema epiclezei a ajuns să formeze și obiectul unor discuţii 
oficiale între cele două biserici, și anume la sinodul unionist de la Ferrara - Florența 
(1438-1439), iar rezultatul a fost că Biserica apuseană a renunțat la pretenţia ei iniţială 
de a aminti în decretul unirii că taina Sfintei Euharistii se săvârșește prin rostirea 
cuvintelor Domnului de la Cina cea de taina29. 

Acest sinod a fost primul, dar și ultimul prilej al celor două Biserici de a discuta 
problema epiclezei direct și oficial. Lămurirea ei, însă, a continuat în particular până 
astăzi, liturghiștii apuseni lansând mai multe ipoteze, dintre care doar trei sunt de 
reținut. Prima ipoteză caută să identifice epicleza euharistică cu rugăciunea anterioară 
a cuvintelor de instituire, „Quam oblationem...“. Adoua încearcă să recunoască urme 
ale unei foste epicleze în rugăciunile de după cuvintele de instituire: „Supra quae“ și 
„Supplices Te“. lar a treia ipoteză caută să identifice epicleza euharistică a canonului 
roman cu aceste trei rugăciuni la un loc, care ar fi fragmente ale unei singure 
rugăciuni?2. 

După cum se poate observa cu usuriritá, existența unei epicleze euharistice 
arhaice în vechiul canon roman nu este contestată de liturgistii contemporani, însă 
problemele apar când e vorba de identificarea ei. Aceasta este o consecinţă firească 
și a doctrinei pnevmatologice din Biserica apuseană, deoarece problema epiclezei 
face parte din problema mult mai mare.a Duhului Sfânt în Biserică. În Ortodoxie, Duhul 
Sfânt realizează cea mai apropiată legătură a Bisericii cu Dumnezeu. În Biserica 

apuseană, legătura cu Sfânta Treime prin Duhul Sfânt a fost voit slăbită, pornind de la 
învățătura despre purcedere, iar Mântuitorul lisus Hristos a fost izolat în ceruri, 
permitandu-se astfel crearea acelui „vicariat“ în persoana pontifului roman. În concluzie, 
si rolul epiclezei a dispărut pentru a întări rolul preotului??. Constatând universalitatea 
epiclezei în Biserica primară, unii liturgiști catolici au căutat diminuarea importanței și 
valorii epiclezei şi cu scopul de a salva valoarea cultului și a concepției lor referitoare 
la transsubstantiere?^. 

Nici cuvintele de instituire, centrale în Missa romano-catolică, nu respectă 
referatele biblice, chiar dacă unii liturgisti încearcă să motiveze faptul prin fixarea lor în 
tradiţia liturgică înainte sau concomitent cu formarea canonului Noului Testament?». 

i Din păcate, astăzi se stie foarte bine că tradiția liturgică romană nu mai păstrează 
legătura cu tradiția Bisericii primare, lucru care justifică insistența promotorilor mişcării 
liturgice, apărută în secolul XX, pentru restaurarea canonului roman. Ultima acțiune 
întreprinsă în acest sens este desfășurarea Conciliului Il Vatican. Însă, pentru a satisface 
atât pretențiile restauratorilor cultului, cát si temerile traditionalistilor, Conciliul II Vatican 
a căutat rezolvarea problemei prin menținerea vechiului canon si adăugarea a trei 
anaforale noi, măsură întemeiată pe tradiția liturgică primară si răsăriteană. Deoarece 
si in tabăra restauratorilor s-au manifestat orientări diferite, două anaforale au fost 
luate din tradiţia liturgică veche apuseană, și anume din „Tradiția Apostolică“ a Sf. 
Hyppolit al Romei (tradiţie alexandrină) și din ritul galican și hispanic (mozarab), iar 
_ anafora are ca model Liturghia Sf. lacob (tradiție antiohianá)?9. | 


D. STRUCTURA NOILOR ANAFORALE LITURGICE APUSENE 

Comparativ cu vechiul canon roman, acestea au o desfásurare logicá, coerentá, 
tocmai datoritá inspiratiei lor din traditia liturgicá veche. Toate trei cuprind elementele 
clasice, inlántuite firesc, ale unei anaforale liturgice: rugăciunea teologică, rugăciunea 
hristologică, care include în sine epicleza prefaceri, cuvintele de instituire, anamneza, 
epicleza comuniunii și dipticele. Nu mai contin elemente străine, care să prejudicieze 
conținutul rugăciunilor, ca în vechiul canon roman. 

Un fapt negativ însă, care prejudiciază omogenitatea lor, este Sezarea epiclezei 
de consacrare sau prefacere în cadrul rugăciunii hristologice, deci înainte de cuvintele 
de instituire, deranjând unitatea acestei rugăciuni. În acest sens, în textele celor patru 
epicleze, verbul care se referă la prefacere este „a deveni“, la modul conjunctiv, fapt 
care demostreazá că romano-catolici au rămas tot la părerea că elementele euharistice 
se prefac prin cuvintele de instituire??. Ei vor să susțină că existenţa unei epicleze 
anterioare cuvintelor de instituire este atestată și în tradiţia veche liturgică, în Liturghia 

Sf. Marcu, dar se observá clar cá, in ultimul caz, cuvintele de instituire sunt incadrate 
de invocári epicletice, cu tema prefacerii elementelor euharistice in trupul si Sángele 
Domnului, putándu-se vorbi chiar de o singurá epiclezá care include in sine cuvintele 
de instituire, având astfel o structură simetrică2%. in cazul anaforalelor din cultul ro- 
man, epiclezele acestora nu au acelaşi sens, putându-se vorbi de opt epicleze, patru 
consacratorii și patru pentru sfințirea credincioșilor în vederea împărtășirii?”, neavând 
nimic comun între ele, iar cele consacratorii fiind stângaci încadrate în context si 
având doar scopul de a purifica darurile, în vederea prefacerii2). 

Cu privire la părţile structurale ale noilor anaforale, trebuie observat raportul 
dintre rugăciunile teologice și cele hristologice. Astfel, anaforaua a doua are paitea 
teologică redusă la minimum, iar partea hristologică este de dimensiune medie; 
anaforaua a treia conţine o rugăciune teologică mai amplă, dar partea hristologică este 
aproape absentă, rezumată doar la rememorarea activității Mântuitorului din noaptea 
vinderii; anaforaua a patra este cea mai echilibrată și mai extinsă, având rugăciunea 
teologică si cea hristologică conturate bine si amplu?”. 

Din punct de vedere teologic, trebuie observată tendința de Rise a 
cultului; prin noile anaforale și mai ales prin epiclezele introduse, Missa catolică recâștigă 
cel puţin partial dimensiunea pnevmatică pierdută în Evul Mediu. 

Sunt și unii teologi romano-catolici mai optimiști care văd în noile epicleze o 
punte de legătură între doctrina răsăriteană si cea apuseană, care si înainte ar fi fost 
„mai mult complementare decât opuse“22. Cu toate acestea, din perspectivă ortodoxă 
se afirmă că „ar fi într-adevăr lăudabilă această tendință ecumenistă, dacă ea ar fi 
reală“, însă diferenţele teologice în această privință dintre Apus si Răsărit rămân 
aceleași, iar perspectivele de apropiere, cel puţin în viitorul apropiat, nu par probabile. 

Se mai remarcă faptul că noile anaforale evidenţiază mai bine raportul intim 
dintre Euharistie și Biserică, precum și rolul Duhului Sfânt în realizarea acestui raport, 
îndeosebi în rugăciunea a treia si a patra „...și binevoieste Doamne ca toti cei ce se 
fac partasi acestei unici Paini și acestui Potir să fie uniti într-un singur Trup de Duhul 
Sfânt și să săvârșească o jertfă vie în Hristos, spre lauda slavei Tale"39), 

Mai trebuie menționat faptul că aceste anaforale nu sunt considerate punctul 
final al reformei liturgice de către liturgiștii romano-catolici, deoarece, pe de o parte, 
ele n-au mulțumit pe toti, iar pe de altă parte, ele n-au deschis apetitul pentru nou. De 
aceea, în Olanda, unde catolicismul este în permanentă mișcare, precum și în alte 
țări, au apărut anaforale noi, din initiative particulare, care însă nu sunt recunoscute 
oficial de Biserică, ori cel mult sunt tolerate de conferințele episcopale locale3%. 

Sá sperám cá miscarea liturgicá va putea tempera ,excesele 
«protestantizante»"*? ale unora si va păstra legătura cu tradiția Bisericii primare, cá 
reabilitarea parţială a Duhului Sfânt prin recunoașterea rolului Său în cadrul anaforalei 
liturgice este un început bun pe drumul ecumenic al uniunii Bisericii lui Hristos, că 
preoțimea catolică va renunţa la mult venerata poziţie de intruchipare sau de loctiitoare 
a lui Hristos%), investita cu puterea de a sfinţi Darurile prin repetiţia în mod reprezentativ 
a cuvintelor Lui rostite la Ciná?9 si ca simpla stare de slujitori ai lui Hristos și instrumente 
ale harului * va fi și pentru ei de ajuns pentru a păstori cu grijă Biserica sa și pentru a- 
L avea pe Însuşi Hristos între noi“, prin smerita cale a invocării Duhului Sfânt în 
cadrul Sfintei Euharistii, taină prin care, nu preotul, ci Însuși Duhul Sfânt ne face 
vrednici să ne unim cu Hristos, nu Cel izolat în ceruri, ci Cel Care Se coboară euharistic 
pe pământ si care „preface pământul în cer"*?. 1 

Cáci Duhul Sfánt este Cel ce ,duce Bisericile despártite la unire si Bisericile 
trebuie sá accepte impreuná activitatea Lui, dacá vor sá se uneascá. Din acest punct 
de vedere, nici una nu poate să aibă pretenţia că ea este purtătoarea continuității 
Bisericii Apostolice. Ele pot fi una numai printr-un „act epicletic" şi introducerea epiclezei 
ar putea servi drept semn al acestui act. 

Prima euharistie cu epicleză ar arăta astfel că Bisericile sunt gata să accepte 
conducerea Duhului spre unitate și fiecare următoare slujbă ar întări din nou și ar 
continua experienţa obținută cu această ocazie"39. 

După cum s-a putut constata de pe parcursul acestui studiu, anaforaua are o 
legătură însemnată cu problema preoţiei si a unificării ei în Bisericile unite. În cadrul 
acestui raport, s-au conceput planuri pentru unificarea Bisericii, cuprinzând trei puncte, 
cu următoarea ordine puţin forțată: formarea Bisericii unite, sărbătoarea euharistiei și 
unirea preotimii**. Plecând de la această ordine, în concepția Tev. Lukas Vischer „însăși 
comunitatea este aceea care oficiază euharistia și că prin slujba euharistiei se realizează 
și se întărește unirea. Preotia Bisericii unite ar fi atunci privită ca rodul euharistiei 
comune. Ea ar crește din Biserica unită“. 

Prin această afirmaţie, preoţia este considerată a fi subordonată comunității, de 
la care își primește valoarea și rolul de mijlocitor al harului. Credem că alta este ordinea 
în care trebuie considerată această interconditionare, și anume: sărbătoarea euharistiei, 
unirea preotimii și reunificarea Bisericii lui Hristos. 

Dacă în planul acesta, apusenii așază pe primul loc formarea Bisericii unite, nu 
o fac decât din motive pragmatice, și anume pentru a justifica uniatismul, actualul 
mijloc de prozelitism al romano-catolicismului, ca fiind calea cea mai concretă și mai 

pacifica, așa-zis ecumenică, diplomatică de dialog în vederea unificării Bisericii, in 
spiritul ,aggiornamento"-ului conciliar. De fapt, „aggiornamento“-ul se dovedește a fi 
dizolvantul comunităţii în anonimatul societăţii moderne, care să fie atrasă încetul cu 
încetul spre staulul roman, oferindu-i-se unui individ neglijabil, anonim, „Corpus Do- 
mini“ („Trupul Domnului“), așa după cum se pronunţă la împărtășirea credincioșilor în 
Missa catolică. 

Restaurarea anaforalei liturgice în cadrul cultului apusean, în special 
pnevmatizarea ei, nu se poate neglija, dar mai trebuie să așteptăm până ce aceasta 
poate să certifice afirmația că „regula rugăciunii adevărate devine regula credinţei 
adevărate““, pentru că anaforaua trebuie să devină nu un fel de regulă limitativă, ci 
„semn al libertăţii, oferit de Duhul Sfânt“). 

Dacă în contextul apusean se abordează astfel problemele, e vorba de fapt de 
străbaterea drumului în sensul opus, după ce s-a constatat o vertiginoasă îndepărtare 
de izvoarele adevărului, credinţei, adică de Dumnezeu, asemenea fiului risipitor, și de 
probarea raţională a variantelor posibile de salvare a orgoliului unei Biserici puternice 
cu o istorie de o mie de ani, in fata unei Biserici cu mult mai redusă numeric, dar care 
nu are alt orgoliu decât puterea unor dogme de două mii de ani, care sunt în același 
timp neiertătoare, dar oferă și o libertate de neînchipuit celor care descoperă pe 
Dumnezeu în ele. 

Biserica apuseană pune întâi accent pe dialogul iubirii, în detrimentul celui al 
rațiunii, inversând de fapt logica credinţei adevărate. Fiul risipitor a fost mai câștigat în 
fata Tatălui ca fratele cel mare, dar aceasta pentru cá a acceptat necondiţionat adevărul 
Tatălui care i-a oferit în același timp și iubirea Sa și nu s-a interpus el cu o dragoste 
fatarnica, care să premeargă momentului recunoașterii greselilor. 

